MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. ​319
 Consiliul Local al Municipiului Craiova, întrunit în şedinţa ordinară din data de 25.06.2009;

Având în vedere rapoartele nr.225/2009 întocmit de  dl.consilier municipal Dan Magla şi nr.78722/2009  întocmit de  Direcţia Servicii Publice prin care se propune aprobarea Regulamentului privind stabilirea unor măsuri pentru gospodărirea municipiului Craiova, precum şi stabilirea, constatarea şi sancţionarea faptelor care constituie contravenţii;
În conformitate cu prevederile Ordonanţei Guvernului nr.2/2001 privind regimul juridic al contravenţiilor, modificată şi completată, Ordonanţei Guvernului nr. 21/2002 privind gospodărirea localităţilor urbane şi rurale, aprobată şi modificată prin Legea nr.515/2002, Legii nr.51/2006 a serviciilor comunitare de utilităţi publice, Legii nr.101/2006 a serviciului de salubrizare a localităţilor, Legii nr.241/2006 a serviciului de alimentare cu apă şi canalizare, cu modificările şi completările ulterioare şi Legii nr.9/2008 pentru modificarea şi completarea Legii nr.205/2004 a protecţiei animalelor;

În temeiul art.36 alin.2 lit.d coroborat cu alin.6  lit. a, pct.16, art.45 alin.1 şi art.61 alin.2 din Legea nr.215/2001 privind administraţia publică locală;

HOTĂRĂŞTE:

Art.1. Se aprobă Regulamentul privind stabilirea unor măsuri pentru gospodărirea municipiului Craiova, precum şi stabilirea, constatarea şi sancţionarea faptelor care constituie contravenţii, prevăzut în anexa care face parte integrantă din prezenta hotărâre.

Art.2. Pe data prezentei hotărâri, îşi încetează efectele Hotărârea Consiliului Local al Municipiului Craiova nr.241/2006.

Art.3. Regulamentul aprobat la art.1, intră în vigoare în 30 zile de la data publicării.
Art.4. Primarul Municipiului Craiova, prin aparatul de specialitate: Serviciul  Administraţie Publică Locală şi Direcţia Servicii Publice vor aduce la îndeplinire prevederile prezentei hotărâri.

